als_Latn dik_Latn sag_Latn
Kjo embelsire me susam e përgatitur në shtëpi është shumë herë më e mirë dhe e shijshme se ato që gjejmë në tavolinat e pazarit a supermarketit. Me një përgatitje shumë e thjeshtë, do të kemi një ëmbëlsirë të mirë.Mjaftojnë dy përbërës dhe disa minuta kohë dhe do të kemi gati krokanten.
Përbërësit për Ëmbëlsirë Krokante me susam
- 200 gr fara susami
- 200 gr sheqer i zi
Përgatitja
Në një tenxhere me fund të trashë hedhim sheqerin dhe e shkrijmë ngadalë në zjarr të ulët.
Kur sheqeri ka shkrirë dhe është bërë si shurup hedhim në të me kujdes susamin. I trazojmë ngadalë dhe i lemë në zjarr të ulët përreth 10 minuta.
Masën e përgatitur e hedhim mbi një letër kuzhine, vendosim edhe sipër saj një tjetër letër kuzhine dhe me ndihmën e një okllahi/peci e hapim masën (me kujdes se mos digjemi) si petë me një trashësi rreth 3 mm.
Më pas heqim letrën sipër dhe me majën e një thike e presim në copa në formë drejtkëndëshi, por pa i lëvizur nga letra. I lemë të ftohen komplet dhe më pas i marrim dhe i shërbejmë.
Ëmbëlsirën krokante me susam mund ta ruajmë për disa ditë në një kuti të mbyllur me kapak.
als_Latn als_Latn plt_Latn als_Latn als_Latn als_Latn als_Latn als_Latn als_Latn als_Latn